Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 206

5. Abban az esetben, ha a megfigyelõ repülõgépet a megfigyelt fél biztosítja, a megfigyelõ fél jogosult az oldalra nézõ szintetikus nyílású lokátor által gyûjtött adatokat, választása szerint, akár nyers fázisinformáció, akár lokátorkép formájában megkapni. IV. Fejezet Az érzékelõ mûszerek által nyert adatokhoz való hozzáférés Mindegyik részes állam jogosult a megfigyelõ féltõl a megfigyelõ repülés során az érzékelõ mûszerek által nyert adatokról másolatokat kérni és kapni. Az ilyen másolatok a megfigyelõ repülés alatt az érzékelõ mûszerek által gyûjtött eredeti információkról készült elsõgenerációs másolatokat jelentenek. A másolatokat kérõ részes állam értesíti a megfigyelt felet is. Az adatmásolatokra vonatkozó kérés a következõ információkat tartalmazza: (A) megfigyelõ fél; (B) megfigyelt fél; (C) a megfigyelõ repülés dátuma; (D) az érzékelõ mûszer, amellyel az adatokat gyûjtötték; (E) a megfigyelési idõszak azon része vagy részei, amelyek alatt az adatokat gyûjtötték; és (F) az adathordozó-másolat típusa és formája, akár negatív vagy pozitív film, vagy mágnesszalag. X. cikk NYITOTT ÉGBOLT KONZULTATÍV BIZOTTSÁG

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes